เรื่องร้องเรียน: เจอขอทานมานั่งบนสะพานลอยนะหว่างโลตัสลาดพร้าวกับโรงเรียนหอวัง ทุกวัน ช่วงเย็น หลัง 4 โมง - 3 ทุ่ม มีทั้งคนแก่ และคนต่างด้าวอุ้มลูก  นอกจากนี้ทุกวันอังคาร และพฤหัสบดีช่วงเช้า 6-9 โมง จะมีผู้หญิงสูงวัยมาขอรับบริจาคเพื่อไปฟอกไตเป็นประจำ ไม่เคยมีเจ้าหน้าที่มากวดขัน หรือนักสังคมสงเคราะห์มาแก้ปัญหาอย่างจริงจังสักที
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณสะพานลอยและบริเวณพื้นที่ข้างเคียงแล้ว ขณะตรวจสอบไม่พบคนเร่ร่อนหรือคนขอทานตามที่ร้องเรียน เพื่อความสะอาดและความเป็นระเบียบเรียบร้อยแก่บ้านเมือง เพื่อสร้างความอุ่นใจและเพื่อความปลอดภัยในชีวิตและทรัพย์สินของประชาชน และเพื่อแก้ไขปัญหาความเดือดร้อนของประชาชน เจ้าหน้าที่เทศกิจจึงได้มีการตรวจสอบและดำเนินการกวดขันคนเร่ร่อนหรือคนขอทานอย่างต่อเนื่องอีกช่องทางหนึ่ง ซึ่งเมื่อพบคนเร่ร่อนจะดำเนินการเชิญออกจากพื้นที่ดังกล่าวโดยทันที
ความเห็นของผู้แจ้ง: ขอบคุณสำหรับการกวดขันอย่างเข้มแข็งครับ และจะดีขึ้นกว่านี้ถ้ามีการช่วยประสานนักสังคมสงเคราะห์เพื่อแก้ปัญหาอย่างยั่งยืนครับ
พื้นที่: แขวงจตุจักร เขตจตุจักร กรุงเทพมหานคร